Document ID: 32002R1686

32002R1686
L 258/7
SLUŽBENI LIST EUROPSKE UNIJE
25.09.2002.
UREDBA KOMISIJE (EZ) br. 1686/2002
od 25. rujna 2002.
o utvrđivanju poljoprivrednih komponenti i dodatnih carina koje se primjenjuju od 1. siječnja 2002. na uvoz u Zajednicu iz Islanda i Norveške određene robe koja je obuhvaćena Uredbom Vijeća (EZ) br. 3448/93
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda (1), kako je zadnje izmijenjena Uredbom Komisije (EZ) br. 2580/2000 (2), a posebno njezin članak 7. stavak 4.,
budući da:
(1)
Protokol 3. uz Sporazum o Europskom gospodarskom prostoru, dalje u tekstu Protokol 3., utvrđuje trgovinske aranžmane za određene kategorije prerađenih poljoprivrednih proizvoda između Zajednice, s jedne strane, i država EFTA-e s druge strane.
(2)
Protokol 3. je izmijenjen Odlukom br. 140/2001 Zajedničkog odbora Europskog gospodarskog prostora od 23. studenoga 2001. o izmjeni Protokola 2. i Protokola 3. uz Sporazum o Europskom gospodarskom prostoru, o prerađenim i drugim poljoprivrednim proizvodima (3), a u vezi s poljoprivrednim komponentama i dodatnim carinama. Ove izmjene se primjenjuju od 1. siječnja 2002.
(3)
Potrebno je stoga utvrditi, u skladu s Protokolom 3., nove poljoprivredne komponente i dodatne carine za Island i Norvešku.
(4)
Ove poljoprivredne komponente i dodatne carine treba izračunati u skladu s Uredbom Komisije (EZ) br. 1460/96 od 25. srpnja 1996. o utvrđivanju detaljnih pravila provedbe povlaštenih trgovinskih aranžmana koji se primjenjuju na određenu robu nastalu preradom poljoprivrednih proizvoda, kako je utvrđeno člankom 7. Uredbe Vijeća (EZ) br. 3448/93 (4), kako je zadnje izmijenjena Uredbom (EZ) br. 2495/97 (5). Carine koje su rezultat mjera iz ove Uredbe ne smiju biti veće od onih koje se primjenjuju prema Zajedničkoj carinskoj tarifi.
(5)
Uredbe Komisije (EZ) br. 1475/2000 od 10. srpnja 2000. o određivanju količina poljoprivrednih komponenti i dodatnih carina koje se primjenjuju od 1. srpnja 2000. na uvoz u Zajednicu roba obuhvaćenih Uredbom Vijeća (EZ) br. 3448/93 iz Islanda (6) i (EZ) br. 1476/2000 od 10. srpnja 2000. o određivanju količina poljoprivrednih komponenti i dodatnih carina koje se primjenjuju od 1. srpnja 2000. na uvoz u Zajednicu roba obuhvaćenih Uredbom Vijeća (EZ) br. 3448/93 iz Norveške (7) se prema tome stavljaju izvan snage.
(6)
Mjere utvrđene u ovoj Uredbi u skladu su s mišljenjem Upravljačkog odbora za horizontalna pitanja u vezi s trgovinom prerađenim poljoprivrednim proizvodima koji nisu navedeni u Prilogu I.,
DONIJELA JE OVU UREDBU:
Članak 1.
Poljoprivredne komponente i dodatne carine koje se primjenjuju na uvoz iz Islanda i Norveške roba obuhvaćenih tablicom 1. Protokola 3. uz Sporazum o Europskom gospodarskom prostoru i tablicom 1. Priloga B Uredbi (EZ) br. 3448/93 utvrđene su u Prilogu I. i Prilogu II.
Članak 2.
Uredbe (EZ) br. 1475/2000 i (EZ) br. 1476/2000 stavljaju se izvan snage.
Članak 3.
Ova Uredba stupa na snagu sedmog dana od dana objave u Službenom listu Europskih zajednica.
Primjenjuje se od 1. siječnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. rujna 2002.

Labels: 3
15
17
18